জন্মদিন
২৯ সেপ্টেম্বর। সালটা একেবারেই বলব না (হাসি)!
 জন্মস্থান 
উত্তরবঙ্গ অথবা গোপীবল্লভপুর, এই দু’টোর মধ্যে যে কোনও একটা। কিন্তু কোনটা সেটা নিয়ে আমি নিজেই কনফিউজ্‌ড!
 স্কুল/কলেজ 
অনেকগুলো স্কুলে পড়েছি। প্রথমে, বর্ধমান জেলার লাউদোহা গ্রামের প্রাথমিক বিদ্যালয়। তারপর চন্দননগরের প্রবর্তক বিদ্যার্থী ভবন। এরপর বাবা আমাকে দিল্লি পাঠিয়ে দেন। সেখানে বেঙ্গলি বয়েজ হাইস্কুলে ভর্তি হই। কয়েক বছর পর ফিরে আসি। তারপর কানাইলাল বিদ্যামন্দিরে পড়েছি। শেষে হুগলি মহসিন কলেজ থেকে বায়ো-সায়েন্স নিয়ে স্নাতক হই। 
 প্রিয়তম মানুষ
মেয়ে (সোহিনী) এবং বাবা-মা। ওঁরাই আমাকে পৃথিবীর আলো দেখিয়েছেন।
 সারা রাত গল্প করার মতো বন্ধু 
একটা সময় ছিল, যখন রাত-দিন কাজ করতাম। তখন কাজই ছিল আমার সারা রাতের বন্ধু। এখন রাতের দিকে বই পড়ি।
 আবার জন্মালে 
ছোট্ট একটা পাখি হয়ে জন্মাতে চাই। যাকে কেউ গুলি করে মারবে না!
 প্রথম দর্শনে প্রেম
একশোবার হয়। ভালবাসার মতো সুন্দর বিষয় দুনিয়ায় আর নেই।
 ভূত দেখলে কী করবেন 
ভূতে বিশ্বাস করি না!
 পছন্দের জাঙ্ক ফুড 
এই বয়সে জাঙ্ক ফুড খাওয়া একেবারেই উচিত নয়। তাই জাঙ্ক ফুডটা এড়িয়েই চলি।
 কোন শব্দটা দিনে বেশিবার ব্যবহার করেন
হ্যাঁ, ঠিক বলেছ!
 কার ক্লোন বানিয়ে বাড়িতে রাখতে চান
উত্তম কুমারের।
 শ্রেষ্ঠ পাওয়া উপহার 
মানুষের ভালবাসা।  
 সবচেয়ে আনন্দের দিন
মেয়ের জন্ম।
 সবচেয়ে দুঃখের দিন
সেভাবে কিছু নেই। 
 প্রথম ব্রেক 
‘দাদার কীর্তি’।
 অবসেশন 
আরও ভাল কাজ করা এবং মানুষের ভালবাসা পাওয়া। এই দু’টো বিষয়ে আমি অবসেস্‌ড।
 যদি একদিনের রাজা হন
‘গুপি গাইন বাঘা বাইন’এ রবি ঘোষ এবং তপেন চট্টোপাধ্যায় পাউডারে ফুঁ দিয়েছিলেন এবং সারা গ্রামের সকলে কথা বলতে শুরু করেছিল। আমিও সেই রকম জাদু পাউডারে ফুঁ দিয়ে সকলকে ভাল রাখার চেষ্টা করব। যাতে সকলে খুশি থাকে। পেট ভরে খেতে পায়।
 রাগ হলে
একটা সময় আমি প্রচণ্ড রেগে যেতাম। তবে এখন আমার রাগ অনেকটাই কম হয়।
 ছবি আঁকতে বললে কী আঁকবেন 
বাবা-মায়ের ছবি আঁকব।
 বিপদে পড়লে কাকে প্রথম ফোন করবেন 
স্ত্রী’কে।